钦定古今图书集成/明伦汇编/氏族典/第573卷 > 完颜宗望
## 钦定古今图书集成/明伦汇编/氏族典/第573卷 > 完颜宗望

按《金史宋王宗望传》：“宗望本名斡鲁补，又作斡离不，
太祖第二子也。每从太祖征伐，常在左右。上闻辽主
在大鱼泺，自将精兵万人袭之，宗望率兵四千为前
锋，昼夜兼行，及辽主于石辇驿，辽主遁去，兵遂溃。太
祖已定燕京，袭辽主于阴山青冢之间，宗望娄室、银
术可以三千军分路袭之。时辽主往应州，其嫔御诸”
女欲奔，命骑下执之。辽主自金城来决战，宗望以千
兵击败之，获其子赵王习《泥烈》及传国玺。张觉，奔宋，
入于燕京。宗望责宋人纳叛人，且征军粮，久不闻问。
闻童贯、郭药师治军燕山，宗望奏请伐宋。至三河，破
郭药师兵，药师降。遂取燕山府，破真定，克信德府，次
邯郸。四年正月己巳，诸军渡河，取滑州。八月，宗望会
诸将发自保州。宋种师闵军四万人驻井陉，宗望大
破之，遂克真定，自真定趋汴。十一月戊辰，宗望至河
上，降魏县，克汴州，薨。天会十三年，封魏王。皇统三年，
进许国王，又徙封晋国王。天德二年，赠太师，加辽燕
国王，配享太宗庙庭。大定三年，改封宋王，谥桓肃。子
齐、《京文》。